open-index/open-wikipedia-markdown huggingface dataset:
Jeff Teague

**Jeffrey Demarco Teague**, nado o 10 de xuño de 1988 en Indianápolis, Indiana, é un xogador americano de baloncesto profesional. Foi seleccionado por primeira vez para o NBA All-Star na temporada .

## Traxectoria profesional 
O 8 de abril de 2009, Teague anunciou a súa intención de declararse elixible para o Draft da NBA de 2009. Foi elixido na 19ª posición polos Atlanta Hawks. O 20 de xullo de 2009, asinou o seu contrato de rookie cos Hawks.

O 7 de xullo de 2016, Teague foi traspasado ós Indiana Pacers nun traspaso entre tres equipos.

O 10 de xullo de 2017, Teague asinou un contrato por tres anos e 57 millóns de dólares cos Minnesota Timberwolves.

O 16 de xaneiro de 2020, Teague foi traspasado xunto a Treveon Graham ós Atlanta Hawks, a cambio de Allen Crabbe.

O 30 de novembro de 2020, Teague asinou cos Boston Celtics. O 25 de marzo de 2021, Teague foi traspasado ós Orlando Magic xunto a dúas futuras eleccións da segunda rolda do Draft, a cambio de Evan Fournier, pero foi cortado inmediatamente.

O 1 de abril de 2021, Teague asinou cos Milwaukee Bucks. O 20 de xullo de 2021, os Bucks derrotaron ós Phoenix Suns nas Finais da NBA de 2021, dándolle a Teague o seu primeira campionato da NBA.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
The Lord of the Rings: Conquest

***The Lord of the Rings: Conquest*** é un xogo de acción creado por Pandemic Studios e publicado por Electronic Arts. Baséase na triloxía de *O señor dos aneis* creada por J.R.R.Tolkien, e posúe os mesmos modos de xogo que *Star Wars: Battlefront*, tamén creado por Pandemic. O xogo permite controlar ambas forzas, as do ben e as do mal, pero a diferenza de *The Lord of the Rings: The Battle for Middle-earth*, a segunda opción baséase en que Sauron detén a destrución do Anel Único e empregao para gañar o seu poder perdido. O 23 de decembro de 2008, a versión para a PlayStation 3 adaptouse para a PlayStation Network, adaptación que posteriormente foi anulada  mentres que a versión para a Xbox 360 foi realizada o 2 de xaneiro de 2009.

## Notas 
## Véxase tamén 
### Outros artigos 
**O Señor dos Aneis*

### Ligazóns externas 
*Web Oficial de The Lord of the Rings: Conquest
Star Wars Jedi Knight: Jedi Academy

***Star Wars Jedi Knight: Jedi Academy*** é un xogo de acción en primeira e terceira persoa ambientado no universo de *Star Wars*. Foi creado por Raven Software e publicado, distribuído e comercializado por LucasArts en Norte América e por Activision no resto do mundo. *Jedi Academy* foi lanzado en setembro de 2003 e recibiu críticas positivas, acadando o 81% de puntuacións positivas. En setembro de 2009, o xogo game foi relanzado xunto cos seus tres predecesores a través de Steam e Direct2Drive.

*Jedi Academy* foi desenvolvido baixo o mesmo sistema *Quake III: Team Arena* empregado nos seu predecesor, *Star Wars Jedi Knight II: Jedi Outcast*, contendo modificacións no código *Quake* para incluír o combate con sabre láser. Ademais o xogador pode modificar a vestimenta e aparencia do personaxe, e pode construír un sabre láser escollendo o estilo e a cor.

O xogador toma o control do personaxe Jaden Korr, un estudante da Academia Jedi baixo a tutela de Kyle Katarn. O xogador debe completar varias misións asignadas por Kyle Katarn e Luke Skywalker. Tamén posúe o modo multixogador que permite xogar contra outras persoas a través da rede.

## Notas 
## Véxase tamén 
### Outros artigos 
* *Videoxogos de Star Wars*.

### Ligazóns externas 
* Jedi Academy Wookieepedia
-503

## Acontecementos 
* En Roma este ano son cónsules Menenio Agripa Lanato e Publio Postumio Tuberto, este por segunda vez.
* Loita dos romanos contra os auruncos, tribo osca, pola posesión de Pomecia.

## Nacementos 
## Mortes 
*

## Outros 
*
Historia ano a ano
-504

## Acontecementos 
* En Roma este ano son cónsules Publio Valerio Publícola (por cuarta vez) e Tito Lucrecio Tricipitino (por segunda vez).
* Toma de Roma polo rei etrusco Porsenna (rei da cidade de Clusium (Chiusi).
* Instalación en Roma do xefe sabino Atio Clauso cos seus cinco mil clientes. Fóronlle entregadas terras e Atio (Appius Claudius Sabinus Regillensis) é inscrito entre os patricios.
** A instalación de Atio Clauso podería ser unha conquista de Roma polos sabinos, máis tarde ocultada polos historiadores romanos. En todo caso, Roma coñece un paro sensíbel no seu desenvolvemento como cidade. A economía urbana contráese (caída do comercio e do artesanado) cara a unha sociedade rural composta principalmente por gandeiros. Roma perde a súa posición privilexiada no Lacio en beneficio de Tusculum e mesmo podería ver reducido o seu territorio.

## Nacementos 
*
## Mortes 
*

## Outros 
*
Historia ano a ano
-505

## Acontecementos 
* En Roma este ano foron cónsules Marco Valerio (¿Voluso?) e Publio Postumio Tuberto.
* Primeira reunión da liga do Peloponeso.
* O rei de Esparta, Cleómenes I, reconcíliase co antigo tirano de Atenas, Hipias, ao que, porén, contribuíra a derrocar (510). Esta política peta coa hostilidade dos aliados de Esparta, quen rexeitan aprobar esta volta á alianza, así como coa de Demarato, o segundo rei de Esparta e colega de Cleómenes.
* Reinado de Cleandro, tirano de Xela (fin en -498).
## Nacementos 
## Mortes 
*

## Outros 
*
Historia ano a ano
-665

## Acontecementos 
* Destrución de Alba Longa por Tulio Hostilio tras unha revolta. Deportación dos seus habitantes a Roma.
* Clazomene funda a cidade de Abdera en Tracia.
* Entre 665 e 655 a. C.: Urtaki, rei de Elam, rompe o tratado concluído con Asarhaddon e invadiu Akkad que estaba en plena revolta. É rexeitado. Os asirios levan campañas nos Montes Zagros contra os mannai e os medos.

## Nacementos 
*
## Mortes 
* 
## Outros 
*
Historia ano a ano
Hipias

Co antropónimo grego **Hipias** podemos referirnos a:
***Hipias de Élide** - un filósofo do século -V.
***Hipias de Atenas** - tirano de Atenas, fillo de Pisístrato.

Ademais cómpre mencionar que o primeiro é o protagonista de dous diálogos de Platón que levan o seu nome:
**Hipias maior*.
**Hipias menor*.
The Bourne Identity

***The Bourne Identity*** é un filme estadounidense de espías dirixido por Doug Liman que se estreou no 2002. Baséase na novela homónima de Robert Ludlum. É o primeiro filme da serie de Bourne, seguida por *The Bourne Supremacy* (2004), e *The Bourne Ultimatum* (2007). O cuarto filme, *The Bourne Legacy*, está previsto para ser estreado en xullo de 2012.

## Sinopse 
Un home amnésico é rescatado pola tripulación dun barco pesqueiro italiano cando flotaba á deriva no mar. Non leva nada consigo. Só as balas que leva cravadas nas costas e un número de conta dun banco suízo que leva adherido nos cadrís. Carece de identidade e de pasado, pero posúe unha serie de talentos extraordinarios en artes marciais e de autodefensa, ademais de falar varias linguas, que suxiren unha profesión de risco. Confuso e desorientado, emprende unha frenética busca para descubrir quen é e por que a súa vida cambiou repentinamente.

## Personaxes 
* Matt Damon como Jason Bourne 
* Franka Potente como Marie Helena Kreutz 
* Brian Cox como Ward Abbott
* Julia Stiles como Nicolette Parsons
* Chris Cooper como Alexander Conklin
* Clive Owen como O Mestre
* Adewale Akinnuoye-Agbaje como Nykwana Wombosi
* Gabriel Mann como Daniel Zorn
* Tim Dutton como Eamon
* Nicky Naude como Castel 
* Russell Levy como Manheim 
* David Selburg como Marshall
* Vincent Franklin como Rawlins
* Harry Gilbert como Alain
* Katie Thynne como Claudia

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Orlando González Cruz

**Manuel Orlando González Cruz**, nado en 1948, é un médico e político galego do BNG.

## Traxectoria
Tralas eleccións municipais de 2007 foi elixido alcalde de Mondoñedo como cabeza de lista do BNG grazas a un pacto co PSdeG-PSOE. En 2011 foi elixido de novo alcalde cos catro votos do seu partido e os dous do PSdeG co que tiña un pacto de goberno.

## Notas
## Véxase tamén
### Outros artigos
*Eleccións municipais en Mondoñedo

### Ligazóns externas
*Entrevista en *El Progreso*
Severino Rodríguez Díaz

**Severino Rodríguez Díaz**, nado en Marcelle (Monforte de Lemos) en 1956, é un político galego do BNG.

## Traxectoria
Traballaba nunha xestoría. Militante do BNG dende 1990, ocupou diferentes cargos de responsabilidade a nivel local e comarcal. Nas eleccións municipais de 2003 foi elixido alcalde de Monforte de Lemos grazas ao apoio do PSdeG-PSOE e do concelleiro de Iniciativa Galega e exalcalde Celestino Torres, gobernando en minoría cos socialistas. Nas municipais de 2007 volveu ser elixido alcalde tras obter a maioría absoluta ao fornte do BNG. Nas municipais de 2011 foi tamén elixido alcalde ao sela candidatura máis votada, encabezando un goberno en minoría. En outubro de 2014 anunciou que non se presentaría á reelección nos comicios de maio de 2015, finalizando o seu mandato o 13 de xuño dese ano.

## Véxase tamén
### Outros artigos
*Eleccións municipais en Monforte de Lemos
The Bourne Supremacy

***The Bourne Supremacy*** é un filme estadounidense de acción dirixido por Paul Greengrass que se estreou no 2004.

## Sinopse 
Jason Bourne pensaba que xa deixara atrás o seu pasado dous anos antes. Durante ese tempo, atormentado por certos pesadelos e por un pasado que non consegue lembrar, Bourne e Marie trasládanse dunha cidade a outra, vivindo clandestinamente. Tratan de fuxir dunha ameaza confusa e descoñecida que cren percibir na ollada de calquera estraño ou en cada chamada telefónica. Cando un axente aparece pola tranquila vila na que se aloxan, a parella foxe precipitadamente. Pero o xogo do rato e o gato volveu comezar, obrigando a entrar en acción a Bourne para enfrontarse a un grupo de implacábeis asasinos profesionais.

## Personaxes 
* Matt Damon como Jason Bourne
* Brian Cox como Ward Abbott
* Joan Allen como Pamela Landy
* Karl Urban como Kirill
* Julia Stiles como Nicky Parsons
* Gabriel Mann como Danny Zorn
* Marton Csokas como Jarda
* Karel Roden como Yuri Gretkov
* Franka Potente como Marie Helena Kreutz
* Oksana Akinshina como filla de Neski
* Tomas Arana como Martin Marshall
* Ethan Sandler como Kurt
* Michelle Monaghan como Kim
* John Bedford Lloyd como Teddy
* Tim Griffin como John Nevins
* Chris Cooper como Alexander Conklin 
* Victor Alfieri como Renzi (voz)

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Frank Marshall (produtor)

**Frank Wilton Marshall**, nado o 13 de setembro de 1946 en Glendale (California), é un produtor e director de cine estadounidense. Traballa a miúdo en colaboración coa súa muller Kathleen Kennedy, tamén produtora. Con Kennedy e Steven Spielberg, el é un dos fundadores de Amblin Entertainment.

## Filmografía 
## Véxase tamén
The Bourne Ultimatum

***The Bourne Ultimatum*** é un filme estadounidense dirixido por Paul Greengrass que se estreou no 2007. É o terceiro filme da saga, precedido por *The Bourne Identity* (2002) e *The Bourne Supremacy* (2004).

## Sinopse 
O axente Jason Bourne segue investigando quen é e que hai realmente detrás do programa segredo da CIA chamado Treadstone. Un xornalista británico de The Guardian ponlle sobre unha nova pista facilitándolle o nome de Blackbriar. Bourne dará con el en Londres, nun intento de encaixar as derradeiras pezas dese pasado que el aínda intenta recuperar.

## Personaxes 
* Matt Damon como Jason Bourne/David Webb
* Julia Stiles como Nicky Parsons
* David Strathairn como Noah Vosen
* Joan Allen como Pamela Landy
* Albert Finney como Dr. Albert Hirsch
* Scott Glenn como Ezra Kramer
* Colin Stinton como Neal Daniels
* Joey Ansah como Desh
* Edgar Ramirez como Paz
* Tom Gallop como Tom Cronin
* Corey Johnson como Ray Wills
* Daniel Brühl como Martin Kreutz
* Scott Adkins como Axente Kiley
* Paddy Considine como Simon Ross
* Franka Potente como Marie Helena Kreutz

## Galardóns e nomeamentos 
* 2007: 3 Oscars: Mellor montaxe, son, efectos sonoros. 3 nomeamentos.
* 2007: BAFTA: Mellor son, montaxe. 6 nomeamentos.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Un futuro diferente

é un episodio especial do anime Dragon Ball dirixido por Yoshihiro Ueda que se estreou en 1993.

## Sinopse 
Nun futuro non moi distante, Son Gohanda e Toranks loitan para acabar cos terríbeis androides que aterrorizan o mundo. Os androides C-17 e C-18 derrotaron todos os compañeiros de Son Goku despois de que este morrese dunha doenza do corazón. Toranks pasa a ter como mestre a Son Gohanda que, infelizmente, tamén acaba sendo morto polos androides. Despois de tres anos, Toranks, coa axuda da súa nai Bulma, constrúe unha máquina do tempo, na cal retorna ao pasado para acabar cos androides.

## Personaxes 
Voces de dobraxe da versión orixinal xaponesa:
* Joji Yanami como Narrador
* Takeshi Kusao como Toranks
* Hiromi Tsuru como Bulma
* Masako Nozawa como Son Gohanda
* Shigeru Nakahara como C-17
* Miki Itou como C-18
* Kōhei Miyauchi como Mestre Mutenroi
* Naoki Tatsuta como Oolong
* Naoko Watanabe como Chichi
* Naoko Watanabe como Puar
* Daisuke Gōri Satanarius

## Véxase tamén 
### Outros artigos 
* Dragon Ball
* Dragon Ball Z
* Dragon Ball GT

### Ligazóns externas 
* Ficha na IMDb 
* Ficha nos Arquivos da Meiga  
* Ficha en Filmaffinity
Azucre invertido

O **azucre invertido** é a combinación de glicosa e frutosa. O seu nome fai referencia a que o poder rotatorio da solución fronte á luz polarizada é invertido polo proceso de hidrólise que separará a sacarosa nas súas dúas subunidades.

## Obtención 
Obtense a partir da hidrólise do azucre común (sacarosa). Esta hidrólise pode levarse a cabo mediante tres métodos:

# Por enzima invertasa.
# Por acción dun ácido a temperatura elevada (isto sucede espontaneamente durante o almacenamento de zumes de froita).
# Pasando a solución por resinas sulfónicas.
Para exemplificar, tomemos o caso da hidrólise por acción dun ácido. Prepárase un caldo de azucre (sirope de sacarosa) e acidifícase utilizando ácido cítrico. Como resultado disto, elimínase unha ponte de osíxeno, trasformando a solución acuosa de sacarosa nunha solución acuosa de glicosa + frutosa. Cando a solución reduce a súa temperatura a 80&nbsp;°C pódese neutralizar o pH con bicarbonato de sodio, feito que xera unha efervescencia, inda que isto non é obrigatorio.

## Características 
* Ten maior poder de adozador que o azucre común (un 30% máis).
* Dificulta a cristalización da auga.
* Acelera a fermentación da masa de lévedo.

## Usos 
Utilízase moito na industria alimentaria, sobre todo na elaboración de xeados polo seu poder anticristalizante.

## Notas 
## Véxase tamén 
### Ligazóns externas 
* *Guía para transformar azúcar común en azúcar invertido*
Herschel (cráter)

Existen varios cráteres de impacto co nome **Herschel** dentro do Sistema Solar, aínda que o máis coñecido é o gran cráter Herschel da lúa de Saturno, Mimas. A meirande parte deles reciben o nome en honor a William Herschel, gran astrónomo do século XVII.

*Herschel (cráter lunar).
*Herschel (cráter marciano).
*Herschel (Mimas).
*J. Herschel (cráter) - cráter lunar en honra a **John Herschel**.
*C. Herschel (cráter) - cráter lunar en honra a **Caroline Herschel**.
Vilacova, Troitosende, A Baña

**Vilacova** é un lugar da parroquia de Troitosende no concello coruñés da Baña na comarca da Barcala. Tiña 31 habitantes no ano 2015 segundo datos do INE, , dos cales 17 eran mulleres e 14 eran homes. No 2010 tiña 44 habitantes: 24 mulleres e 20 homes.

## Lugares e parroquias 
### Lugares de Troitosende 
### Parroquias da Baña 
## Notas
Herschel (Mimas)

:''Para ve-los outros cráteres do sistema solar chamados 'Herschel', ir a Herschel (cráter).*

O cráter **Herschel** é un gran cráter de impacto que está no hemisferio de vangarda da lúa de Saturno, Mimas, moi preto do ecuador e a uns 110° de lonxitude oeste. Recibiu o seu nome en honra ó astrónomo William Herschel, quen descubriu Mimas no ano 1789.

miniatura|Os antípodas do cráter Herschel, con facturas (chamadas *chasmata*) que posiblemente foron causadas polo impacto que creou o cráter.
O cráter Herschel é o cráter máis grande en relación ó corpo -en equilibrio hidrostático- no cal está situado. Este cráter é tan grande que os astrónomos están sorprendidos de que Mimas non se esnaquizar a causa do impacto. Mide 139&nbsp;km de ancho, case 1/3 do diámetro da lúa; as súas paredes teñen uns 5&nbsp;km de altura,

## Herschel no cine 
A semellanza entre Mimas e a Estrela da Morte do filme *Star Wars*, debido ó gran tamaño do cráter, é citada moi a miúdo tanto na prensa coma por parte da NASA/JPL. Pero non é máis cunha coincidencia xa que o cráter non foi descuberto ata o ano 1980, tres anos despois de que se fixera o filme.

## Galería 

File:Mimas Cassini 16 01 2005.jpg|O cráter Herschel no terminador de Mimas.
File:N00151580 sharp.jpg|Imaxe de Herschel tomada pola sonda *Cassini* no seu sobrevoo máis próximo á superficie, feito o 13-02-2010. 
File:Herschel sharp.jpg|Vista da *Cassini'' do cráter, que amosa a variación de albedo da parede do cráter no cuadrante esquerdo inferior.
File:Herschel 2 sharp.jpg|Vista en primeiro plano da cráter Herschel, incluíndo o seu pico central.
File:Herschel crater.jpg|O cráter Herschel en 3D.

## Notas 
## Véxase tamén 
### Outros artigos 
* Cráter de impacto
Troitosende, Troitosende, A Baña

**Troitosende** é un lugar da parroquia de Troitosende no concello coruñés da Baña na comarca da Barcala. Tiña 40 habitantes no ano 2015 segundo datos do INE, , dos cales 21 eran homes e 19 eran mulleres. No ano 2010 tiña 44 habitantes: 23 homes e 21 mulleres.

## Lugares e parroquias 
### Lugares de Troitosende 
### Parroquias da Baña 
## Notas
Xabier Simón

**Xabier Simón Fernández**, nado en Arbo en 1964, é un economista e político galego, alcalde de Arbo entre o 2011 e o 2014.

## Traxectoria
Doutor en Economía pola Universidade de Vigo, onde traballa como profesor titular de Economía aplicada. Foi concelleiro en Arbo polo BNG dende 1999. En 2011 foi elixido alcalde de Arbo grazas a un pacto cos independentes, aínda que estaba pactado que na lexislatura alternaría a alcaldía cos independentes de Luis Enrique Rodríguez. O 11 de febreiro do 2012 deuse de baixa no BNG. Finalmente a alcaldía non se alternou ante a dimisión do número 1 de AIAr e a renuncia do número 2, José Simón. O 27 de xuño do 2014 perdeu unha moción de censura contra el e apoiada polos 5 concelleiros do PP e 2 dos 3 de AIAr sendo investido alcalde o candidato do PP, Horacio Gil. 

Nas eleccións municipais de maio de 2015, presentouse baixo unha agrupación independente (AGRELAR), e se ben conseguiu un notable ascenso con respecto aos resultados do BNG, conseguiu o 45% dos votos quedando a moi poucos votos do PP, estes últimos conseguiron a maioría absoluta e, en setembro de 2015, renunciou a acta de concelleiro. 

Nas municipais de 2019 volveu encabezar a devandita candidatura independente, pero tampouco foi capaz de recuperar a alcaldía ao darse uns resultados practicamente iguais aos de 4 anos antes. Nas municipais de 2023, non se presentou pero si a agrupación da que formaba parte.

## Publicacións
### Obras colectivas
**25 Anos de Medio Ambiente e Ecoloxismo na Galiza*, 2001, ADEGA.
**Guía para os propietarios de terreos eólicos* (con Damián Copena Rodríguez), 2010.
**Os plans eólicos empresariais no sector eólico galego. Unha análise do seu grao de desenvolvemento*, 2010.

## Notas 
## Véxase tamén
### Outros artigos
*Eleccións municipais en Arbo
Lanzadeira do glicerol-fosfato

380px|miniatura|Lanzadeira do glicerol-fosfato.
A **lanzadeira do glicerol-fosfato** ou **lanzadeira do glicerol-3-fosfato** é un mecanismo de transporte indirecto de poder redutor do citosol á mitocondria, que rexenera o NAD+ citosólico que se transformara en NADH na glicólise e leva coencimas redutores ao interior da mitocondria.

Os sistemas de lanzadeira son necesarios porque a membrana mitocondrial interna é impermeable ao NADH citosólico e non se pode levar directamente este coencima á matriz mitocondrial. As lanzadeiras son sistemas de transporte indirecto que utilizan varias reaccións que permiten que o poder redutor entre na mitocondria.
Como o NADH realmente non se volve a formar na matriz, senón que se forma outra molécula, o QH2, o que se transporta é a súa capacidade redutora.

Este sistema de lanzadeira prodúcese no músculo esquelético e no cerebro e ten menor importancia como transportadora de equivalentes de redución á mitocondria ca a lanzadeira do malato-aspartato, e con ela orixínase menos ATP na respiración ca o producido utilizando a lanzadeira do malato.

Esta lanzadeira foi atopada en animais, fungos e plantas.

## Comparación coa lanzadeira do malato 
As dúas lanzadeiras teñen a mesma función pero teñen características diferentes.
* A lanzadeira do glicerol-fosfato é unidireccional, é dicir, só transporta do citosol á mitocondria. A do malato transporta nas dúas direccións.
* A lanzadeira do glicerol-fosfato non orixina o mesmo coencima, xa que toma NADH no citosol e na matriz fórmase QH2. A do malato colle NADH a un lado e forma NADH no outro.
* A lanzadeira do glicerol-fosfato é menos rendible enerxeticamente. Por cada NADH recollido no citosol vanse orixinar só 2 ATP  (para algúns o rendemento é menor) na fosforilación oxidativa mitocondrial. Iso é porque o coencima QH2 non cede os seus electróns ao primeiro transportador da cadea de transporte electrónico, senón a outro posterior, polo que se salta un lugar de bombeo de protóns na cadea. Como o bombeo de protóns é o que crea o gradiente quimiosmótico que orixina o ATP na fosforilación oxidativa, ao haber menos bombeo hai menor produción de ATP. Polo contrario, O NADH transportado pola lanzadeira do malato, cede os seus electróns no inicio da cadea e produce uns 3 ATP por molécula, que é un rendenmento mellor.
* A lanzadeira do glicerol-fosfato é característica do músculo e do fígado. A do malato é máis activa e é característica do fígao, corazón e ril.

## Notas 
## Véxase tamén 
### Outros artigos 
* Lanzadeira do malato-aspartato
* Glicólise

### Ligazóns externas 
* https://web.archive.org/web/20110518204848/http://www.elmhurst.edu/~chm/vchembook/601glycolysissum.html (describe a lanzadeira no contexto da glicólise)
Manuel Muíño

**Manuel Muíño Espasandín** é un político galego do BNG.

## Traxectoria 
Psicólogo de profesión, entrou na política municipal do concello de Zas como cabeza de lista da Agrupación de Electores Río Grande-Zas nas eleccións locais do ano 1995, nas que foi elixido concelleiro. Nas seguintes eleccións municipais do 1999 volveu ser elixido concelleiro desta vez como candidato do BNG, sendo reelixido nas eleccións municipais do 2003.
O aumento de votos acadado polo BNG nas eleccións locais do ano 2007 permitiulle ser elixido alcalde de Zas co apoio de Terra Galega con quen asinou un pacto de goberno. En 2008 foi elixido presidente do GDR da Costa da Morte. Tanto nas eleccións municipais de 2011 coma nas do 2015 foi elixido outra vez alcalde de Zas ao obter a lista do BNG a maioría absoluta. Foi deputado provincial de 2015 a 2019. Nas eleccións municipais de 2019 e 2023 volveu acadar a alcaldía con maioría absoluta.

## Notas 
## Véxase tamén 
### Outros artigos 
*Eleccións municipais en Zas

### Ligazóns externas 
*Muíño: ´El mensaje de las urnas fue claro: seguir gobernando como hasta ahora´ *La Opinión de A Coruña*, 19/06/2011 .
Stephane Lasme

**Yann Ulrich Stephane Lasme**, nado o 17 de decembro de 1982 en Port-Gentil, é un xogador profesional de baloncesto gabonés. Mide 2,03 metros e pode xogar de ala-pivote ou de pivote.

## Traxectoria 
Lasme foi elixido na 46ª posición do Draft da NBA de 2007 polos Golden State Warriors. Fixo o seu debut na NBA o 8 de novembro de 2007, xogando tan só 3.8 segundos na derrota dos Warriors por 120-115 contra os Dallas Mavericks. O 17 de novembro, foi cortado polos Warriors. Días máis tarde, asinou cos Los Angeles D-Fenders da NBA Development League. Na tempada 2010-2011 xogou nos Maine Red Claws da NBA Development League. Na tempada 2011-12 xogou na Liga ACB co Obradoiro CAB. O 22 de xuño de 2014, asinou un contrato de dous anos co Anadolu Efes turco.

## Notas 
## Véxase tamén 
### Ligazóns externas 
* Perfil en NBA.com 
* Perfil en Euroleague.net 
* Estatísticas en Basketball-Reference.com
Goran Đorović

**Goran Đorović** (Гopaн Ђopoвић, en alfabeto cirílico serbio), nado en Pristina o 11 de novembro de 1971, é un exfutbolista serbio. Xogaba de defensa central e foi internacional coa selección iugoslava.

## Traxectoria 
Formado nas categorías inferiores do FK Pristina, no ano 1993 pasaría a formar parte do Estrela Vermella de Belgrado, equipo no que xogaría ata o ano 1997 cando ficharía polo Celta de Vigo.

Durante os seus anos en Vigo demostraría ser un defensa de garantías e con certa elegancia na saída do balón. Pese os catro anos en Vigo xogando a bo nivel no 2001 sairía pola porta de atrás rumbo o Deportivo da Coruña. Equipo no que non chegou a ter continuidade debido as lesións, especialmente na segunda e última temporada na que só xogaría un partido sendo cedido por un ano ao Elche CF retirándose do fútbol profesional o rematar esa temporada.

Djorovic debutou coa Selección de fútbol de Iugoslavia o 23 de decembro de 1994, ante a selección de fútbol do Brasil en Porto Alegre. Chegando a disputar 46 partidos co combinado nacional, participando no Mundial de Fútbol Francia 1998 e a Eurocopa de Fútbol Bélxica/Países Baixos 2000.

## Palmarés 
;Celta
* Copa Intertoto da UEFA: 2000

;Deportivo
* Copa do Rei: 2001–02
* Supercopa de España: 2002

## Véxase tamén 
### Ligazóns externas 
* Datos do xogador en bdfutbol.com
Portochán

Como topónimo **Portochán** pode referirse a:

;En Galiza
***Portochán**, lugar da parroquia de Troitosende, no concello da Baña;
***Portochán**, lugar da parroquia de Entrecruces, no concello de Carballo;
***Portochán**, lugar da parroquia de Freixeiro, no concello de Santa Comba.

## Véxase tamén
### Outros artigos
***Portochao**, lugar da parroquia de Galdo, no concello de Viveiro;
***Portodechán**, lugar da parroquia de Quins, no concello de Melón.
Menlle de Abaixo, Troitosende, A Baña

**Menlle de Abaixo** é un lugar da parroquia de Troitosende no concello coruñés da Baña na comarca da Barcala. Tiña 11 habitantes no ano 2015 segundo datos do INE, , dos cales 6 eran homes e 5 eran mulleres. No 2010 tiña 16 habitantes: 10 homes e 6 mulleres.

## Lugares e parroquias 
### Lugares de Troitosende 
### Parroquias da Baña 
## Notas
Menlle

O topónimo **Menlle** pode referirse a:

;En Galiza
***Menlle**, lugar da parroquia de Barrañán, no concello de Arteixo;
***Menlle**, lugar da parroquia de Lañas, no concello de Arteixo;
***Menlle**, lugar da parroquia de Leira, no concello de Ordes;
***Menlle de Abaixo**, lugar da parroquia de Troitosende, no concello da Baña;
***Menlle de Arriba**, lugar da parroquia de Troitosende, no concello da Baña.

## Véxase tamén
### Outros artigos
***Monllo**, lugar da parroquia de Barro, no concello de Barro.
Portochán, Freixeiro, Santa Comba

**Portochán** é un lugar da parroquia de Freixeiro, no concello coruñés de Santa Comba, na comarca do Xallas. Segundo o IGE, en 2023 tiña 10 habitantes (5 homes e 5 mulleres).

## Lugares e parroquias 
### Lugares de Freixeiro 
### Parroquias de Santa Comba 
## Notas 
## Véxase tamén 
### Outros artigos 
* Lugares de Santa Comba
Menlle, Leira, Ordes

**Menlle** é un lugar da parroquia de Leira no concello coruñés de Ordes, na comarca de Ordes. Segundo o padrón municipal (INE, 2021) ten 17 habitantes (10 homes e 7 mulleres).

## Lugares e parroquias 
### Lugares de Leira 
### Parroquias de Ordes 
## Notas
A lenda de Shenron, o Dragón Sagrado

é o primeiro filme da serie de anime Dragon Ball. Dirixido por Daisuke Nishio, foi estreado en 1986.

## Sinopse 
Primeiro filme animado de Dragon Ball que narra as circunstancias en que se coñecen os personaxes máis peculiares da serie (Son Goku, Bulma, Oolong, Yamcha, Puar e o Mestre Mutenroi entre outros) e de como se produce a primeira busca das 7 bólas do dragón para conseguir que Shenron cumpra un desexo.

## Personaxes 
## Notas 
## Véxase tamén 
### Ligazóns externas 
* Ficha na IMDb 
* Ficha nos Arquivos da Meiga 
* Ficha en Filmaffinity
A bela dormente do castelo do demo

é o segundo filme de *Dragon Ball*. Dirixido por Daisuke Nishio foi estreado en 1987.

## Sinopse 
Despois de separarse de Bulma e os demais, Son Goku toma a determinación de ir á casa do Mestre Mutenroi a pedirlle que o adestre, para así facerse máis forte. Pouco despois da súa chegada, aparece tamén un pequeno rapaz chamado Krilín, que tamén pide ser o seu alumno. O mestre dilles que non acepta máis dun alumno, e que terán que competir para conseguir o posto.

## Notas 
## Véxase tamén 
### Ligazóns externas 
* Ficha na IMDb 
* Ficha nos Arquivos da Meiga 
* Ficha en Filmaffinity
Galería de imaxes de Esmelle, Ferrol

San Xoán de Esmelle é unha parroquia que se localiza no centro do concello de Ferrol.

Ficheiro:Igrexa Esmelle.JPG|Igrexa de San Xoán
Ficheiro:Escultura do Mago Merlín.JPG|O Mago Merlín
Ficheiro:Muíño de Otero 1.JPG|Muíño de Otero 1
Ficheiro:Muíño de Otero 2.JPG|Muíño de Otero 2
Ficheiro:Muíño de Otero 3.JPG|Muíño de Otero 3
Ficheiro:Muíño de Otero 4.JPG|Muíño de Otero 4

## Véxase tamén
*Galería de imaxes de Ferrol
Aventura mística

é o terceiro filme do anime xaponés Dragon Ball. Dirixido por Kazuhisa Takenouchi, foi estreado en 1988.

## Sinopse 
Neste filme Chaoz é un Emperador e Ten Shin Han, o Mestre Corvo, Pilaf e Tou Pai Pai son os seus servos. Son Goku e Krilín remataron o adestramento e foron participar no torneo de artes marciais. No torneo Tou Pai Pai mata o indio Bora e despois derrota a Son Goku, polo que este decide subir á torre Karín para ser máis forte.

## Véxase tamén 
### Ligazóns externas 
* Ficha na IMDb 
* Ficha nos Arquivos da Meiga 
* Ficha en Filmaffinity
Carrio, Bergondo, Bergondo

**Carrio** é un lugar da parroquia de Bergondo no concello coruñés de Bergondo na comarca da Coruña. Tiña 190 habitantes no ano 2010 segundo datos do INE, dos cales 93 eran homes e 97 eran mulleres.

Neste lugar está a capital do concello.

## Lugares e parroquias 
### Lugares de Bergondo 
### Parroquias de Bergondo 
## Notas
A Aldea de Arriba, Santa Marta de Babío, Bergondo

**A Aldea de Arriba** é un lugar da parroquia de Santa Marta de Babío no concello coruñés de Bergondo na comarca da Coruña. Tiña 123 habitantes no ano 2010 segundo datos do INE, , dos cales 56 eran homes e 67 eran mulleres.

## Lugares e parroquias 
### Lugares de Santa Marta de Babío 
### Parroquias da Bergondo 
## Notas
Babío

Como topónimo **Babío** pode referirse a:

;En Galiza
***Santa Marta de Babío**, parroquia do concello de Bergondo;
****Babío**, lugar de dita parroquia;
***Babío**, lugar da parroquia de Beade, no concello de Vigo.

Amais, como apelido pode referirse a:

***Fernando Babío** (Sada, 1953), pintor galego.
Alexa Davalos

**Alexa Davalos Dunas**, nada o 28 de maio de 1982 en París, é unha actriz de nacionalidade estadounidense. É coñecida por participar en filmes de Hollywood como *Feast of Love*, *The Chronicles of Riddick*, *The Mist*, *Defiance*, e *Furia de titáns*.

## Filmografía 
## Véxase tamén 
### Ligazóns externas 
* MoviesAbout
Carrio

Como topónimo **Carrio** pode referirse a:

;En Galiza
***Val do Carrio**, parroquia do concello de Lalín;
****O Carrio**, lugar de dita parroquia;
***Carrio**, lugar da parroquia de Bergondo, no concello de Bergondo;
***Porto do Carrio**, lugar da parroquia de Losón, no concello de Lalín.
Patricia Arquette

**Patricia Arquette**, nada o 8 de abril de 1968 en Chicago, Illinois, é unha actriz e directora de cine estadounidense.

## Traxectoria 
Estivo casada co tamén actor Nicolas Cage entre os anos 1995 e 2001. Actualmente está solteira (divorciouse en 2009 do actor Thomas Jane) e ten éxito na televisión coa serie *Medium*. É irmá dos actores Rosanna Arquette, David Arquette, Alexis Arquette e Richmond Arquette.

## Filmografía 
## Véxase tamén
James Van Der Beek

**James William Van Der Beek, Jr.**, nado o 8 de marzo de 1977 en Cheshire, Connecticut, e finado o 11 de febreiro de 2026 en Austin, Texas, foi un actor estadounidense de cinema e televisión recoñecido internacionalmente por interpretar a Dawson Leery en ''Dawson's Creek''.

## Filmografía 
## Notas 
## Véxase tamén 
### Ligazóns externas 
* YouTube
Federico Gutiérrez Estoa

**Federico Xosé Gutiérrez Estoa**, nado en 1964, é un político galego do BNG.

## Traxectoria
Aparellador de profesión, foi o candidato do BNG á alcaldía de Riotorto dende 1999. En 2007 foi elixido alcalde co apoio do PSdeG-PSOE e Terra Galega. En 2011 foi elixido outra vez alcalde tamén co apoio do PSdeG-PSOE.

## Véxase tamén
### Outros artigos
*Eleccións municipais en Riotorto
Libra sursudanesa

A **libra sursudanesa** é a moeda oficial do Sudán do Sur. Antes da proclamación oficial da súa independencia o 9 de xullo do 2011, o goberno do Sudán do Sur anunciou o establecemento dunha moeda propia, inicialmente en paridade cambiaria coa libra sudanesa, que se efectuaría unha vez se producira a declaración.

A libra sursudanesa, que se espera substitúa ao dólar estadounidense e ao xilin keniata como unidades monetarias frecuentes no recentemente fundado país, foi lanzada o 18 de xullo e está dividida en 100 piastras sursudanesas.

## Moedas e billetes 
O 18 de xullo do 2011, puxéronse en circulación os primeiros billetes con valor facial expresado na nova unidade monetaria do Sudán do Sur, sendo emitidos en denominacións de 1, 5, 10, 25, 50 e 100 libras sursudanesas. En todas elas aparece o rostro de John Garang, primeiro presidente do Goberno Autónomo do Sudán do Sur no 2005 e que finou meses despois.

Aínda se descoñecen as características técnicas e deseños das moedas, aínda que todo apunta a que se acuñarán nun futuro próximo en valores de 1, 5, 25 e 50 piastras.

## Notas
Circulación

A **circulación**, acción de *circular*, é o movemento continuo dalgunha cousa, e pode referirse especificamente a:
* A circulación sanguínea no corpo humano e nos animais (ver aparato circulatorio).
* A circulación da auga nas plantas (ver planta vascular).
* A circulación de células tumorais no proceso de metástase tumoral (ver cancro).
* A circulación termohalina das masas de auga.
* O movemento do aire (ver circulación xeral atmosférica).
* A circulación de enerxía (ver circulador).
* O tránsito de vehículos (ver transporte).
* En física e matemáticas, á circulación dun campo vectorial ao longo dun camiño, tamén coñecida como integral de liña.
Rafael Pérez Vázquez

**Rafael Pérez Vázquez**, nado na Mezquita en 1968, é un político galego do BNG.

## Traxectoria 
É autónomo e traballa no sector do transporte, como taxista e na empresa de autobuses da familia. Nas eleccións municipais de 2003 encabezou a candidatura do BNG na Mezquita e foi elixido concelleiro. Logo das municipais de 2007, tras perdelo PPdeG a maioría absoluta, chegou a un acordo de goberno co PSdeG-PSOE e pasou a ser tenente de alcalde do socialista José Luis Santamarina Ferro. Tralas municipais de 2011 foi elixido alcalde co apoio dos dous concelleiros do PSdeG-PSOE e o único do PPdeG. O apoio do PPdeG produciuse para impedir gobernar a Mezquiteses Agrupados (MA), liderada polo expopular Francisco Montesinos, que fora a lista máis votada. En xaneiro de 2014 os independentes presentaron unha moción de censura contra el, apoiados por un concelleiro socialista transfuga. Porén, a moción fracasou dado que legalmente o apoio do transfuga non era válido.

Nas municipais de 2015 volveu ser elixido alcalde co apoio do PSdeG-PSOE. Nas municipais de 2019 foi reelixido cunha ampla maioría absoluta, logrando un 65% dos votos e 7 concelleiros de 9. Nas municipais de 2023 foi novamente reelixido con maioría absoluta, se ben baixou a un 51% dos votos e 5 concelleiros.

## Notas
## Véxase tamén 
### Outros artigos 
*Eleccións municipais na Mezquita

### Ligazóns externas 
*
Casa da Sabedoría

[dereita|miniatura|Escolares nunha biblioteca Abbasid. Ilustración de [Yahya ibn Mahmud al-Wasiti|Yahyá al-Wasiti nunha maqama de al-Hariri, 1237.]]

A **Casa da Sabedoría** ou **Casa do Saber** (en árabe **بيت الحكمة‎** *Bayt al-Hikmah*) foi unha institución (que comprendía unha biblioteca e unha dependencia dedicada ás traducións) fundada en Bagdad polo califa Harun al-Rashid no século IX (aproximadamente no ano 800), institución continuada e perfeccionada polo seu fillo o califa Al-Mamun.

Era unha especie de universidade instituída como mostra do nacemento do interese do islam pola ciencia e a cultura, case perdida en todo o mundo occidental, unha institución chave no movemento das traducións, e un gran centro intelectual durante a idade de ouro do islam. Un dos seus membros máis destacados foi o matemático e astrónomo árabe al-Khwarizmí.
Xurxo Rodríguez Méndez

**Xurxo Rodríguez Méndez**, nado en Prado de Miño (Castrelo de Miño) o 5 de xuño de 1976, é un político galego do BNG.

## Traxectoria
Membro da asociación cultural O Penedo da Forca, de onde xurdiu o BNG de Castrelo de Miño, foi candidato do BNG dende 2007. Nas eleccións municipais de 2007 foi elixido alcalde de Castrelo de Miño co apoio do PSdeG-PSOE. Nas municipais de 2011 volveu ser elixido alcalde ao obter a maioría absoluta. É Responsable Comarcal do BNG do Ribeiro dende decembro de 2006 e membro do Consello Nacional do BNG. Desde o 24 de setembro de 2011 é membro do Consello Territorial da Federación Española de Municipios e Provincias e o 26 de novembro de 2011 tamén foi nomeado membro do Consello Federal da FEGAMP. O 5 de novembro de 2012 dimitiu como membro da Executiva do BNG . Nas municipais de 2015 volveu ser reelixido alcalde con maioría absoluta á fronte do BNG. Optou por non concorrer á reelección en 2019 e abandonou a alcaldía.

## Notas
## Véxase tamén
### Outros artigos
*Eleccións municipais en Castrelo de Miño
Xabier Oviedo

**Francisco Xabier Oviedo Rodríguez**, nado en 1967, é un político galego.

## Traxectoria
Informático autónomo. Nas eleccións municipais de 2007 encabezou a candidatura do BNG á alcaldía de Maceda e foi elixido alcalde co apoio do PSdeG-PSOE. Nas municipais de 2011 foi reelixido como cabeza da lista máis votada. Trala ruptura do BNG após a Asemblea de Amio de xaneiro de 2012, deuse de baixa xunta o seu equipo de goberno e a práctica totalidade da militancia nacionalista en Maceda, pasando a rexilo concello como concelleiros non adscritos e sumándose posteriormente á formación Compromiso por Galicia. 

Nas municipais de 2015 encabezou dita formación e perdeu a alcaldía en favor do PPdeG, que logrou maioría absoluta. En decembro de 2018 foi designado candidato do PSdeG-PSOE en Maceda pola dirección provincial do partido de cara ás municipais de 2019, nas cales foi a segunda forza máis votada tralo PPdeG, que pese a perdela maioría absoluta mantivo o goberno debido a que a candidata de Espazo Común e anterior líder socialista optou por non apoiar a Oviedo e meses despois pasou a gobernar en coalición con eles. En 2023 retirouse como candidato en favor da súa filla Uxía Oviedo, a cal logrou a alcaldía co apoio do BNG.

## Véxase tamén
### Outros artigos
*Eleccións municipais en Maceda
Paʻanga

O **paʻanga** é a moeda oficial de Tonga. Un paʻanga divídese en cen *seniti*. O seu código ISO é TOP e a súa abreviación é T$ ou ¢ para o seniti. Existe tamén a unidade *hau*, equivalente a cen paʻangas, mais non estea en circulación e unicamente se emprega en moedas conmemorativas. A paʻanga é emitida polo Banco Nacional de Reserva de Tonga (''Pangike Pule Fakafonua 'o Tonga* ou *National Reserve Bank of Tonga*).

## Historia 
Pa‘anga era o nome do lugar onde tirar cantos rodados sobre a superficie da auga para que rebotaran. En 1806 os habitantes da illa Lifuka atacaron o barco inglés *Port-au-Prince'', saqueárono e queimárono. Entre os superviventes destacou William Mariner, de quince anos, que foi acollido por Finau, o xefe dos tonganos, interesado en aprender cousas do mundo occidental. Entroutras cousas, Mariner explicoulle que era o diñeiro e para qué servían as pezas de ouro e que tiñan un valor máis alto que as pedras que eles empregaban para xogar.

En 1967, cando se adoptou o sistema decimal, substituíu a libra de Tonga (T£) por unha nova unidade e recuperouse o nome de paʻanga que adquirira o significado de diñeiro.

## Moedas e billetes 
[miniatura|200px|Moeda dun paʻanga de [1980]]
Unicamente existen moedas con denominacións para os seniti (1, 2, 5, 10, 20 e 50). As moedas de 1, 2 e 3 pa'angas son para coleccionistas.

Os billetes teñen denominacións de 1, 2, 5, 10, 20, 50 e 100 paʻangas. O anverso está en tongano, co retrato do rei Taufa‘ahau Tupou IV, e o reverso está en inglés, con motivos típicos de Tonga.

## Véxase tamén 
### Ligazóns externas 
* Banco Nacional de Reserva de Tonga 
* Imaxes dos billetes
Nanotubo de membrana

[miniatura|**A** Imaxe de fluorescencia de células vivas en 3D de alta resolución dun nanotubo (frecha branca) que conecta dúas células mesoteliais primarias unha hora despois de colocadas sobre unha placa cuberta de [coláxeno I. Para facilitar a detección, as membranas celulares foron marcadas con WGA Alexa Fluor® 488. Barra de escala: 20 µm. **B** Representación dun nanotubo (frecha negra) entre dúas células visto con microscopio electrónico de varrido unha hora despois de colocar a célula nunha placa. Barra de escala: 10 µm. **C** F-actina marcada con faloidina fluorescente, que mostra a actina presente nos nanotubos entre HPMCs individuais (frecha branca). Barra de escala: 20 µm. **D** Imaxe de microscopio electrónico de varrido dunha extensión similar a un filopodio asociado ao substrato como potencial precursor dos nanotubos (punta de frecha negra). O recadro pequeno mostra unha imaxe de microscopio de fluorescencia de protrusións semellantes a filopodios asociadas ao substrato que se aproximan a unha célula veciña (punta de frecha branca). Barra de escala: 2 µm.]]

Os **nanotubos de membrana** ou **nanotubos tuneladores** (TNT, *tunneling nanotubes*) son uns tubos longos e finos formados na membrana plasmática e proxectados cara ao exterior da célula, que conectan distintas células animais desde grandes distancias. O diámetro destas estruturas vai de 50 a uns poucos centos de nanómetros e poden ter lonxitudes de varios diámetros celulares. Observáronse dous tipos de nanotubos. O primeiro tipo ten menos de 0,7 micrómetros de diámetro, contén actina e transporta compoñentes da membrana plasmática (proteínas, lípidos) entre dúas células nas dúas direccións. O segundo tipo é meirande en grosor (>0,7 μm), contén tanto actina coma microtúbulos e pode transportar compoñentes do citoplasma entre as dúas células, como poden ser vesículas e orgánulos.

Estas estruturas poden estar implicadas na comunicación entre células, na transferencia de ácidos nucleicos entre as células dun tecido, e na transmisión de toxinas ou patóxenos como o VIH e prións.

Os nanotubos de membrana foron descritos primeiramente nun artigo da revista científica *Cell* en 1999, que trataba sobre o desenvolvemento dos discos imaxinais da á da mosca *Drosophila melanogaster*. Máis recentemente, un artigo da revista científica *Science* publicado en 2004 describía unhas estruturas que conectaban varios tipos de células inmunes, que tamén estaban presentes en células en cultivo. Non son estruturas permanentes; a duración destas estruturas vai desde uns poucos minutos a varias horas, e foron implicadas varias proteínas na súa formación e inhibición.

Estas estruturas funcionalmente teñen certa similitude cos plasmodesmos, que interconectan as células vexetais, e os estrómulos, que interconectan plastos. Unha estrutura parecida chamada citonema permite o intercambio entre centros de sinalización, pero non sempre conectan dúas células e poden actuar só como sensores ambientais.

## Notas 
## Véxase tamén 
### Ligazóns externas 
* 
* Hans-Hermann Gerdes Research Group - The laboratory that first observed membrane nanotubes
*
David Rodríguez Estévez

**David Rodríguez Estévez**, nado en Manzaneda en 1978, é un músico e político galego de En Marea.

## Traxectoria 
Operario do servizo de prevención e extinción de incendios, empezou a militar en Galiza Nova aos 18 anos, ao mesmo tempo que entraba na banda Cuchufellos. Formou parte das lista do BNG en 2007 como número dous, e chegou á alcaldía en outubro de 2009 trala dimisión por enfermidade do anterior alcalde nacionalista, Xosé Antonio Núñez Domínguez, co apoio do PSdeG-PSOE. En 2011 encabezou a lista electoral do BNG e foi reelixido alcalde cun 45% dos votos e maioría absoluta.

Trala marcha de Encontro Irmandiño do BNG en febreiro de 2012, abandonou xunto con todo o seu grupo de goberno a fronte nacionalista, pasando a formar parte de Anova-Irmandade Nacionalista trala súa constitución como partido en xullo de 2012. Nas eleccións municipais do 2015 encabezou a candidatura de Anova e volveu obter a alcaldía cunha ampla maioría absoluta. Nas eleccións ao Parlamento de Galicia 2016 foi elixido deputado por En Marea, polo cal renunciou á alcaldía no mes de setembro. Mantívose como deputado ata as Eleccións ao Parlamento de Galicia de 2020. Abandonou a primeira liña tras apoiar o líder de En Marea, Luís Villares, nos seus enfrontamentos contra o resto de partidos que levaron á ruptura da formación. Foi un dos deputados que acompañaron a Villares no seu paso ao grupo mixto en xuño de 2019.

## Notas 
## Véxase tamén 
### Outros artigos 
* Eleccións municipais en Manzaneda

### Ligazóns externas 
* David Rodríguez, bombero, alcalde y guitarrista en *El País*.
* Ficha no Parlamento de Galicia
Félix Juncal

**Félix Juncal Novas**, nado no Outeiro (Bueu) o 12 de xuño de 1968, é un político galego do BNG. 

## Traxectoria
En 1995 foi o número dous da candidatura do BNG ao concello de Bueu encabezada por Xosé Novas Piñeiro, a cal conseguiu a alcaldía mediante un pacto co PSOE. Nas eleccións de 2003 encabezou a lista e foi elixido alcalde, pero unha moción de censura retirouno do cargo en 2004 e levou ao poder a Elena Estévez, número 2 do Partido Popular, posto que naquela altura o que fora cabeza de lista, Santiago Barros, xa dera por rematada a súa fugaz experiencia política. 

En 2007 a lista do BNG obtivo a maioría absoluta e volveu ser elixido alcalde. En 2011 e 2015 recuncou no cargo con maiorías absolutas. En 2019 o BNG perdeu a maioría absoluta, ao pasar de 12 concelleiros (a maioría estaba en 9) a 8. Con todo, repetiu á fronte do consistorio após un pacto con ACB (1 concelleiro).

## Notas 
## Véxase tamén
### Outros artigos
*Eleccións municipais en Bueu

### Ligazóns externas
*